Document ID: 31998L0054

Komisijas Direktīva 98/54/EK
(1998. gada 16. jūlijs),
ar ko groza Direktīvas 71/250/EEK, 72/199/EEK, 73/46/EEK un atceļ Direktīvu 75/84/EEK
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 20. jūlija Direktīvu 70/373/EEK par paraugu ņemšanas un analīžu Kopienas metožu ieviešanu barības oficiālajai kontrolei [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 2. pantu,
tā kā Direktīva 70/373/EEK izvirza noteikumu, ka, lai pārbaudītu lopbarības atbilstību prasībām, kas izriet no normatīvajiem un administratīvajiem aktiem, kuri reglamentē tās kvalitāti un sastāvu, oficiālā kontrole jāveic, izmantojot paraugu ņemšanas un analīžu Kopienas metodes;
tā kā Komisijas 1971. gada 15. jūnija Pirmajā Direktīvā 71/250/EEK, ar ko izveido Kopienas analīžu metodes barības oficiālajai kontrolei [2], kurā jaunākie grozījumi izdarīti ar Direktīvu 81/680/EEK [3], noteiktas analīžu metodes, inter alia, lupīnas alkaloīdu noteikšanai; tā kā Padomes 1973. gada 17. decembra Direktīvā 74/63/EEK, ar ko nosaka nevēlamu vielu un produktu maksimāli pieļaujamo līmeni lopbarībā [4], kurā jaunākie grozījumi izdarīti ar Komisijas Direktīvu 97/8/EK [5], nav prasīts oficiāli kontrolēt to, vai lopbarībā ir lupīnas alkaloīdi; tā kā tādēļ Kopienas analīžu metode oficiālai lupīnas alkaloīdu kontrolei nav vajadzīga un šī metode jāatceļ;
tā kā Komisijas 1972. gada 27. aprīļa Trešajā Direktīvā 72/199/EEK, ar ko izveido Kopienas analīžu metodes lopbarības oficiālajai kontrolei [6], kurā jaunākie grozījumi izdarīti ar Direktīvu 93/28/EK [7], noteiktas analīžu metodes, inter alia, tetraciklīna grupas antibiotiku noteikšanai un identifikācijai, hlortetraciklīna, oksitetraciklīna un tetraciklīna, kā arī oleandomicīna noteikšanai; tā kā šīs metodes vairs nav vajadzīgas mērķiem, kas paredzēti Padomes 1970. gada 23. novembra Direktīvā70/524/EEK par piedevām barībā [8], kurā jaunākie grozījumi izdarīti ar Komisijas Direktīvu 98/19/EK [9]; tā kā, ņemot vērā zinātnes un tehnikas attīstību, minētās metodes izmantošanai citiem mērķiem ir kļuvušas nepiemērotas; tā kā tādēļ šīs metodes jāatceļ;
tā kā Komisijas 1972. gada 5. decembra Ceturtajā Direktīvā 73/46/EEK, ar ko izveido Kopienas analīžu metodes lopbarības oficiālajai kontrolei [10], kurā jaunākie grozījumi izdarīti ar Direktīvu 92/89/EK [11], noteiktas analīžu metodes, inter alia, tiamīna (B1 vitamīna, eneirīna), kā arī askorbīnskābes un dehidroaskorbīnskābes (C vitamīna) noteikšanai; tā kā, ņemot vērā zinātnes un tehnikas attīstību, minētās metodes šim nolūkam ir kļuvušas nepiemērotas un ir novecojušas; tā kā tādēļ šīs metodes jāatceļ;
tā kā Komisijas 1974. gada 20. decembra Sestajā Direktīvā 75/84/EEK, ar ko nosaka Kopienas analīžu metodes lopbarības oficiālajai kontrolei [12], kurā jaunākie grozījumi izdarīti ar Direktīvu 81/680/EEK, noteiktas analīžu metodes buhinolāta, sulfahinoksalīna un furazolidona noteikšanai; tā kā šīs metodes Direktīvas 70/524/EEK mērķiem vairs nav vajadzīgas; tā kā, ņemot vērā zinātnes un tehnikas attīstību, ir pamats pieņemt, ka šīs metodes dod kļūdainus rezultātus; tā kā labāk ir, ja nav nevienas analīžu metodes, nekā ja ir tāda, kas dod nepareizus rezultātus; tā kā tādēļ šīs metodes jāatceļ;
tā kā saskaņā ar Padomes 1995. gada 25. oktobra Direktīvu 95/53/EK, ar ko nosaka principus, kuri reglamentē oficiālo pārbaužu organizēšanu dzīvnieku barošanas jomā [13], un jo īpaši tās 18. pantu, dalībvalstīm, ja nav Kopienas paraugu ņemšanas un analīžu metožu, jānodrošina, lai analīžu metodes tiktu izmantotas atbilstoši standartiem, ko ir atzinušas starptautiskas organizācijas, vai, ja šādu standartu nav, tad atbilstoši zinātniski atzītiem noteikumiem;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvu 71/250/EEK groza šādi:
1. Direktīvas 1. pantā svītro vārdus "un lupīnas alkaloīdu noteikšanai";
2. Direktīvas pielikumā svītro 15. punktu - "Lupīnas alkaloīdu noteikšana".
2. pants
Direktīvu 72/199/EEK groza šādi:
1. Direktīvas 2. pantā svītro vārdus - "lai noteiktu un identificētu tetraciklīna grupas antibiotikas un arī" un "hlortetraciklīna, oksitetraciklīna, tetraciklīna, oleandomicīna."
2. Direktīvas II pielikumā svītro 1. punktu - "Tetraciklīna grupas antibiotiku noteikšana un identifikācija", 2. punktu - "Hlortetraciklīna, oksitetraciklīna un tetraciklīna noteikšana" un 3. punktu - "Oleandomicīna noteikšana."
3. pants
Direktīvu 73/46/EEK groza šādi:
1. Direktīvas 2. pantā svītro vārdus - "tiamīna (eneirīna, B1 vitamīna), askorbīnskābes un dehidroaskorbīnskābes (C vitamīna)."
2. Direktīvas II pielikumā svītro 2. punktu - "Tiamīna (B1 vitamīna, eneirīna) noteikšana" - un 3. punktu - "Askorbīnskābes un dehidroaskorbīnskābes (C vitamīna) noteikšana."
4. pants
Atceļ Direktīvu 75/84/EEK.
5. pants
Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas noteikumus, ne vēlāk kā deviņus mēnešus pēc tās stāšanās spēkā. Dalībvalstis par to tūlīt informē Komisiju.
Kad dalībvalstis pieņem šos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka šādu atsauču izdarīšanas kārtību.
6. pants
Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
Šī direktīva ir adresēta dalībvalstīm.
Briselē, 1998. gada 16. jūlijā

Labels: 0
20
6